สวัสดีค่ะ วันที่ 22 โดนสุนัขข่วนเป็นรอยยาวมีเลือดออก เลยไปฉีดวัคซีน ไปถึงคุณฉีดให้ที่ไหล่ 3 เข็ม บาดทะยัก1 วัคซีนพิษสุนัขบ้า 2 และฉีดใส่แผลอีก1เข็ม ตอนนี้ผ่านมา1อาทิตย์ ไปรับวัคซีนมาแล้ว 3 รอบ คันตรงที่ฉีดยาเข้าแผลมาก เกาแล้ว มีอาการบวม แดง ช้ำ ร้อนๆ ไปหา บอกจะหายช้ำไปเองภายใน 2 เดือน แต่กังวัลมากเลยค่ะ อาการคันและบวมแดงไม่หายเลย ผิดปกติไหมคะ
สวัสดีค่ะ อาการคัน บวม แดง ช้ำ ตรงบริเวณที่ฉีดยาเข้าไปที่แผล ก็คือตรงที่เป็นแผลนั้น อาจจะเกิดจาก ปัญหาที่แผลเอง กล่าวคือการฉีดวัคซีนไม่น่าจะทำให้มีอาการอักเสบหรือติดเชื้อมากขึ้น เพราะวัคซีนเหล่านี้ได้รับการผลิตและการฆ่าเชื้อมาแล้ว ถ้ากระบวนการผลิตและการฉีดยาทำในรพ. โอกาสติดเชื้อจากตัววัคซีนเองนั้นมีน้อยโดยปัญหาจากแผลเอง อาจจะเป็นการอักเสบหรือติดเชื้อเรื้อรัง จากการดูแลแผลไม่เหมาะสม ทำให้แผลติดเชื้อนาน ซึ่งในบางคร้ง อาจจะต้องได้รับยาฆ่าเชื้อจากแพทย์กินให้ครบคอร์ส ร่วมกับการทำแผลอย่างถูกต้อง กล่าวคือ ใช้น้ำเกลือล้างตรงแผล ใช้ยาฆ่าเชื้อทาเฉพาะที่ร่วมด้วยได้ และปิดแผลด้วยผ้าก๊อซสะอาดจนกว่าแผลจะสมานกันดีแนะนำสังเกตแผล ถ้าผ่านมา 2 เดือน แต่แผลยังเจ็บเยอะ ปวด บวม แดง คือดูมีลักษณะการอักเสบจริง ควรกลับไปพบแพทย์เพื่อตรวจประเมินซ้ำอีกครั้งว่าเป็นลักษณะของแผลติดเชื้อเรื้อรังที่ต้องได้รับการดูแลเพิ่มเติมหรือไม่